હત્યાના બનાવ અંગે મૃતકના ભાઇ પ્રવિણાભાઇ સોઢાએ અપહરણ, હત્યા, લૂંટની ફરિયાદ નોંધાવી હતી. પીઆઇ એમ.આર.ગોઢાણીયા, મોહનભાઇ મહેશ્વરીએ તપાસના અંગે કિસન અને કાનાની ધરપકડ કરી હતી. આ કેસ ચાલી જતાં સરકારી વકીલ દિલીપભાઇ મહેતાએ એવી રજૂઆત કરી હતી કે, હત્યામાં ઉપયોગમાં લેવાયેલી છરી આરોપી પાસેથી કબજે કરવામાં આવી છે. છરી તેમજ આરોપીના કપડા પરથી મળેલા લોહીના સેમ્પલ મરનારના હોવાનું પૃથ્થકરણ રિપોર્ટમાં સાબિત થયું છે. તેમજ મૃતકના પત્નીએ પણ ઓળખ પરેડમાં બન્ને આરોપીને ઓળખી બતાવ્યા હોવાથી કે નિ:શંકપણે પુરવાર થતો હોય મહત્તમ સજા કરવા માંગણી કરી હતી. સરકારી વકીલની દલીલ,રજૂઆત, સાક્ષી, પુરાવા અને પોલીસ તપાસના પેપર્સના આધારે અદાલતે બન્ને આરોપીને દોષિત ઠેરવી આજીવન કેદની સજા તેમજ રૂ.૧૫૦૦-૧૫૦૦ દંડનો હુકમ કર્યો હતો.